ДУА “Ляхавіцкі ВПК дзіцячы сад-сярэдняя школа”

 Іванаўскага раёна

Тэма: “Лік і лічба 7”

 Настаўнік пачатковых класаў

 Бартош А.В

Тэма: Лік і лічба 7.

Мэты: 1) пазнаёміць дзяцей з прыёмам утварэння ліку 7;

 вучыць пісаць лічбу 7;

 2) развіваць лагічнае мысленне, адвольную ўвагу, памяць вучняў;

 уменне працаваць у парах, індывідуальна, калектыўна;

 3) выхоўваць культуру паводзін, самастойнасць пры выкананні

 заданняў; цікавасць да урока праз гульнявыя прыёмы.

**Абсталяванне:**карткі з лічбамі і выразамі, выявы лічбы 7, малюнкі казачных герояў, палачкі, вееры лічбаў, індывідуальныя карткі.

 ***Ход урока***

***І.Арганізацыйны момант***

Празвінеў і змоўк званок,

Пачынаецца ўрок.

Хутка час прабяжыць,

Трэба ім даражыць.

Будзем добра працаваць,

Будзем веды набываць.

-А зараз паглядзелі адін на аднаго, ўсміхнуліся, пажадалі поспехаў, усміхнуліся нашым гасцям і пачынаем ўрок.

-Сёння наш урок будзе падобны на казку.

*Нам без ведаў нікуды.*

*Возьмем з сабой сшытак, ручку і ўказку.*

*І атпрвімся туды!*

-Вы гатовы атправіцца ў казку? Давайце скажам разам: “Адзін, два, тры, казка ў госці да нас прыйдзі!”

**ІІ. Паведамленне тэмы і мэт урока.**

 -Сёння на ўроку вы будзеце выконваць заданні казачных герояў, пазнаёміцеся з новым лікам і лічбай; будзеце працаваць з палачкамі, веерамі; складаць і рашаць задачы; пісаць новую лічбу, рашаць прыклады.

**ІІІ. Вусны лік.**

 -Дзеці, хто да нас прыйшоў у госці? **(Беласнежка)**

А як называецца гэтая казка? Якіх герояў можаце ўспомніць з гэтай казкі?

Каб мы змаглі дапамагчы Беласнежцы сустрэцца з прынцам, яна прапануе заданне, каб праверыць, ці ўмееце вы лічыць. І дапамогуць нам вееры.

**Гульня “Маўчанка”**

1. Пакажыце лік, які ідзе за лікам 4, 6, 2.
2. Пакажыце лік, які ідзе перад лікам 5, 3, 6.
3. Пакажыце лік большы на 1 за лік 2, 5.
4. Пакажыце лік, які меншы на 1 за лік 6, 2.
5. - Паляўнічы лесам ішоў, -Цэлы дзень ля ракі

 У гушчу лесу ён зайшоў. Сядзяць з вудай рыбакі.

 І сустрэліся яму тут Вось ужо ляжаць у вядры

 Заяц, воўк, ліса, барсук. Лешч, карась і плоткі тры.

 Звяры ўсе да аднаго У каго адказ гатоў,

 Паўцякалі ад яго. Колькі рыб у рыбакоў?(5)

 Хто з вас, дзеці, ужо гатоў,

 Палічыць усіх звяроў? (4)

ІV. Замацаванне пройдзенага матэрыялу.

 -Дзеці, злая мачыха дала яблык Беласнежцы атрутны, каб ён быў не атрутны, трэба выканаць заданне.

 Параўнайце. Памяняйцеся яблычкамі і праверце адзін аднаго.

Ацаніце сябе пры дапамозе чароўнай лінейкі.

4 6

6 5

3 3

Праверце (на дошцы правільныя выразы)

-Спяшаюцца на дапамогу гномы. Нясуць прыклады. Дапаможам іх рашыць.

1+3 2+3

5-1 4+1

6-1 3+3

**2+2 4-1**

***Давайце крыху адпачнем і ўспомнім сваю сям ю.***

**Фізкульхвілінка “Мама вяжа рукавічкі”**

Колькі тут герояў у вершы? 6. А калі мы сястрычку дабавім, колькі будзе? 7.

**V. Новая тэма.**

Колькі гномаў? Палічым разам(7)

 Вось сямёрка – качарга. Сем – быццам вострая каса.

 У яе адна нага. Касі, каса, пакуль раса.

А як мы атрымалі 7?

*Пакладзіце на парту 6 палачак, колькі дабавім яшчэ, каб было 7?*

-Было 6 кветачак чырвоных і мы дабавілі адну жоўтую і атрымалі 7.

Паглядзіце на лінію. Калі мы зрабілі крок наперад, атрымалі 7. І калі ад 7 зробім крок назад будзе 6. Назавіце суседзяў ліку 7.

А дзе ў жыцці сустракаем лік 7. Нам дапаможа падручнік.

-Давайце яшчэ раз паглядзім на 7. З якіх элементаў складаецца?

 **7 Складаецца з хвалістай лініі, вялікай і маленькай палачкі. Пачынаем пісаць хвалістую лінію крыху ніжэй сярэдзіны верхняй стараны клеткі, даводзяць яе да верхняга правага вугла клеткі, праводзім нахіленую палачку да сярэдзіны клеткі. Маленькая гарызантальная палачка павінна перакрэсліваць доўгую палачку прыкладна пасярэдзіне*.***

***Давайце зробім гімнастыку для пальчыкаў “Грыбы”***

***Раз, два, тры, чатыры, пяць .***

***Мы ідзем грыбы шукаць.***

***Гэты пальчык у лес пайшоў,***

 ***гэты пальчык грыб знайшоў.***

***Гэты пальчык чысціць стаў.***

***Гэты пальчык смажыць стаў.***

***Гэты пальчык усё з’еў,***

***Ад таго і патаўсцеў.***

Заданне ў сшытку нам прынес Царэвіч

-Узялі ручкі, успомнілі правіла пасадкі, селі прама, трымаем правільна ручку.

**Заданне №1, ст. 32 (сшытак)**

1) Давайце напішам ў паветры лічбу 7.

2) Пісьмо ў сшытку

3) Рашэнне прыкладаў

**Ацаніце сябе.**

Заданне №3, ст.32“Задача пра машынкі”

Было 5 машынак, паехала 2. Колькі засталося. Колькі палачак. Закрэсліце 2 палачкі. Гэта 2 машыны паехала.

Які прыклад запішам

**5-2=3**

Было 5 машынак, прыехала 2. Колькі стала?

Дапішыце 2 палачкі.

Які прыклад запішам?

**5+2=7**

**Ацаніце заданне.**

Заданне №2,ст. 32

Паглядзіце на малюнак, что гэта? Вясёлка? Колькі колераў. Якія?

Размалюйце вясёлку, вылічваючы прыклады.

**VІ. Падвядзенне вынікаў**

**З якім лікам пазнаёміліся? Як атрымаць яго?**

**VІІ. Рэфлексія.**

 -На парце ў вас ёсць, сонейка, воблачка і воблачка з дождыкам.

Калі вам спадабалася на ўроку і добры настой, то сонейка бяром, калі крыху сумна было, то воблачка, калі нічога не спадабалася і зусім сумна, хмарка з дождыкам. Вазьміце і павесьце на дошку, каля нашай вясёлкі.

 -Мне таксама спадабалася. Добра працавалі …, крышку не атрымоўвалася ў ..., старайцеся лепш. Беласнежка сустрэлася з прынцам дзякуючы вам, і наша казка скончылася. Дзякуй усім.Урок скончаны.